Macrodorcas (Epidorcus) similis

Macrodorcas similis er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En ganske stor (hannen ca. 50 millimeter), slank, halvmatt rødbrun til brunsvart hjortebille. Hannen har lange (gjerne over halve kroppslengden), slanke, nokså rette kjever med én tann litt utenfor midten, forøvrig fint sagtakkede i den ytre delen. Pannen har et firkantet framspring i midten. Pronotum er rundet. Hunnen er foreløpig ukjent.

Levevis 
Larvene utvikler seg i morken ved av løvtrær.

Utbredelse 
Arten er beskrevet fra Yunnan-provinsen i Kina.

Systematisk plassering 
Arten blir ofte plassert i slekten Prosopocoilus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Gruppen Cladognathini
 Slekten Macrodorcas Motschulsky, 1862
 Underslekten Epidorcus Seguy, 1954
 Macrodorcas (Epidorcus) similis (Schenk, 2009)

Kilder 
 Schenk, K.-D. (2009) Zwei neue Arten der gattung Prosopocoilus aus China (Coleoptera, Lucanidae). Beetles' World 3: 1-3.

Eksterne lenker 
 
 

Hjortebiller
Biller formelt beskrevet i 2009
Kinas insekter